دینی گؤروش و اینانج‌لاردا عمومیتله، اینسانین بده‌نینده اونو یاشادان بیر روحون اولدوغو قبول ائدیلیر. استثنالار اولماقلا بیرلیکده، عمومیتله، اینسان‌داکی بو روحون شعور داشیدیغی و اینسانین شخسیتیله علاقه‌دار هر شئیین بو روحدا اولدوغو قبول ائدیلیر. روح اینسانین ایچین‌دکی اؤز وارلیغینی میدانا گتیره‌رک، دوشونر، هیسس ائدر، سئور، نیفرت ائدر، قرار وئرر. بو شکیلده، روح اینسانین اؤز شخصیتی اولوب، بدن یالنیز روحا گئیدیریلمیش بیر پالتار کیمی‌دیر. اینسان‌داکی بو روحون اؤلوم‌سوز اولدوغونا و اینسان اؤلدوگونده بده‌نین‌دن آیریلاراق موختلیف آدلارلا [62] گؤستریلن بیر باشقا عالمه کئچدیگی اینانی‌لار. بیر چوخ دینه گؤره بو کنار عالمده اینسان روحونو بیر محکمه آراشدیرماسی گؤزلییر. بو محکمه آراشدیرماسی بعضی دین‌لرده درهال اؤلوم سونراسیندا باش‌لار، بعضی‌لرینده ایسه روح موهاکیمه اولوناجاغی واختا قدر گؤزلیر؛ یارگیلانمادان سونرا دا یا ایزتیراب چکه‌جک یا دا حضور تاپاجاق. بو حال‌لار یا دا شرایط‌لر کیمی دین‌لرده جننت و جهنم آنلاییشلارییلا دیله گتیریلمیش‌دیر. کیمی دین‌لرده ایسه کنار عالم‌دکی آتش بیر تمیزلییجی فونکسیایا مالیک‌دیر، روحون اودلا گوناه‌لارین‌دان تمیزلنمه‌سی سؤز مؤوزوسودور؛ آکتیوین جهنم آتشیله تمیزلنمه عملیاتین‌دان سونرا جننته گئده بیلجیینی قبول ائدن اینانج‌لار دا مؤوجوددور. [63]